# data[].attributes.headline
Η εξεταστική μου

# data[].attributes.subject
Η εξεταστική μου

# data[].attributes.body
Επειδή δεν πήγα στην πόλη στην οποία σπουδάζω δεν μπορούσα να συγκεντρωθώ στο πατρικό μου σπίτι και να διαβάσω για την εξεταστική περίοδο. Αυτό συνέβη λόγω διάσπασης προσοχής και υπερκινητικότητας. Αντίθετα, όταν είμαι στην πόλη την οποία σπουδάζω, στο δικό μου σπίτι, είμαι μόνος και μπορώ να διαβάσω και να συγκεντρωθώ ευκολότερα. Αυτό είχε ως αποτέλεσμα να μη μπορέσω να δώσω κάποια μαθήματα, ενώ από όσα έδωσα δεν κατάφερα να τα περάσω όλα. Αυτό μου προκάλεσε έντονη πίεση καθώς πλέον έχουν μαζευτεί πολλά μαθήματα και δεν περάστηκαν δυστυχώς λόγω συνθηκών και όχι λόγω έλλειψης δικής μου θέλησης.

# data[].attributes.headline
Τα γενέθλια μου

# data[].attributes.subject
Τα γενέθλια μου

# data[].attributes.body
Η Ελλάδα μπήκε σε ολική καραντίνα στις 7 του Νοέμβρη και εγώ ήθελα να γιορτάσω τα γενέθλια μου με την παρέα μου στην πόλη που σπουδάζω, στις 8 Νοέμβρη. Η καραντίνα με εμπόδισε από αυτό, παροτρύνοντας με να γυρύσω στην πόλη όπου μένω μόνιμα, καταστρέφοντας μου τα γενέθλια. Πιο συγκεκριμένα, είχαμε κανονίσει να ψήσουμε σε αυλή, να πιούμε, να ακούσουμε μουσική και να περάσουμε καλά. Εν τέλει, τα παιδιά στην πόλη που σπουδάζω, μου έκαναν έκπληξη στις 6 του μήνα, πριν φύγω και γυρίζοντας στην πόλη όπου βρίσκεται το πατρικό μου, μου εκανε έκπληξη και η παρέα μου εκεί, στο παρκάκι της περιοχής όπου μένουμε. Τα γενέθλια μου στο τέλος αποδείχτηκαν καλύτερα απ'ότι τα περίμενα.

# data[].attributes.headline
Τα συναισθήματα μου

# data[].attributes.subject
Τα συναισθήματα μου

# data[].attributes.body
Εγκλεισμός, απαγορεύσεις, μειωμένες κοινωνικές επαφές. Όλα αυτά σε μια συγκεκριμένη περίοδο, που σίγουρα δεν προσφέρουν την ποιότητα ζωής που έχει ανάγκη κάθε άνθρωπος. Κλεισμένοι στο σπίτι, με κυριολεκτικά ή μεταφορικά κάγκελα. Οι ώρες που αφιέρωνες έξω ήταν συγκριτικά με αυτές που αφιέρωνες μέσα στο σπίτι, κατά πολύ λιγότερες. Η κατάσταση αυτή σου δημιουργούσε και σου δημιουργεί συνεχώς δυσάρεστα συναισθήματα, όπως απογοήτευση, άγχος, φόβος. Όμως το πιο δυσάρεστο από όλα είναι ότι ακόμη και τώρα δεν γνωρίζεις ούτε πότε θα τελειώσει αυτή η κατάσταση, ούτε το μέλλον γενικότερα. Η επιστροφή στην κανονικότητα έχει συνεχώς πισωγυρίσματα, δημιουργώντας αμφιβολίες και ανησυχίες σε όλους τους πολίτες, που είναι πλέον αρνητικά διακείμενοι απέναντι σε αυτή την κατάσταση.

# data[].attributes.headline
Οι γατούλες της γειτονιάς μου

# data[].attributes.subject
Οι γατούλες της γειτονιάς μου

# data[].attributes.body
Η καραντίνα με έκανε να κάθομαι στο σπίτι αρκετές ώρες, όπως όλους μας. Προσπάθησα λοιπόν να βρω, τρόπους να απασχολώ τον εαυτό μου και να διασκεδάζω ταυτόχρονα, με όποιον τρόπο μπορούσα πια. Ένα απόγευμα, βγήκα έξω στην γειτονιά μου, να πάρω λίγο αέρα και είδα αυτήν την γατούλα. Της έδωσα όνομα και ξεκίνησα να την φροντίζω. Σιγά σιγά παρατήρησα ότι υπήρχαν πολλές γατούλες στην γειτονιά μου, οι οποίες φαίνονταν ταλαιπωρημένες και κάποιες ήταν άρρωστες. Με κάποιες οικονομίες που είχα κάνει, ξεκίνησα να πηγαίνω τις γατούλες στον κτηνίατρο και μάλιστα όταν είχα την δυνατότητα στείρωνα κάποιες, προκειμένου να μην πεθάνουν και οι ίδιες και τα μικρά τους από τις πολλές γέννες. Πλέον, καθημερινά τις φροντίζω όλες και μπορώ να πω ότι έχω γίνει αρκετά φιλόζωος.

# data[].attributes.headline
Δίπλωμα οδήγησης

# data[].attributes.subject
Δίπλωμα οδήγησης

# data[].attributes.body
Νομίζω πώς όποιος πει πώς όλη αυτή η κατάσταση που επικρατεί τους τελευταίους μήνες δεν τον έχει επηρεάσει με τον έναν ή με τον άλλο τρόπο θα πει ψέματα. Προσωπικά βρίσκομαι σχεδόν έναν χρόνο σε διαδικασία να προσπαθώ να βγάλω το δίπλωμα οδήγησης κάτι το οποίο εννοείται δεν έχει καταστεί ακόμα δυνατό καθώς οι σχολές ήταν κλειστές για έξι μήνες επομένως είχε μείνει πίσω όλο το ζήτημα. Παραδόξως τώρα άνοιξαν αλλά τα μέτρα είναι αρκετά αυστηρά καθώς πριν από κάθε μάθημα οδήγησης οφείλω να κάνω self test δηλαδή εάν έχω τέσσερα μαθήματα τη βδομάδα πρέπει να διενεργήσω τέσσερα τέστ τα οποία αγοράζω εγώ με δικά μου χρήματα και δεν μου τα παρέχει η σχολή δωρεάν.

# data[].attributes.body
Λόγω της κατάστασης, εγώ προσωπικά άρχισα να ψάχνω τρόπους να διασκεδάζω διαφορετικά από ότι το έκανα. Άρχισα να βγαίνω λοιπόν σε πάρκα, να πηγαίνω για πικ-νικ με τους φίλους μου σε μέρη με δέντρα και λουλούδια. Με αυτόν τον τρόπο ήρθα πιο κοντά στην φύση και απέκτησα οικολογική συνείδηση. Πολλές φορές μάλιστα, όταν πήγαινα σε κάποιο πάρκο μάζευα τα σκουπίδια που έβλεπα, προκειμένου να είναι καθαρός ο χώρος. Παράλληλα, έψαξα να μάθω, με αφορμή αυτό, περισσότερα πράγματα για την ανακύκλωση, τα οφέλη της και τι χρειάζεται να κάνουμε. Το πιο σημαντικό όμως, ήταν ότι απέκτησα μία καινούργια απασχόληση, την κηπουρική. Άρχισα να ασχολούμαι με τα φυτά του κήπου στο σπίτι μου.